CELEX: 32009B0661
Language: bg
Date: 2009-04-23 00:00:00
Title: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2007 година

26.9.2009   
            
            
               BG
            
            
               Официален вестник на Европейския съюз
            
            
               L 255/153
            
         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2007 година
   (2009/661/ЕО)
   ЕВРОПЕЙСКИЯТ ПАРЛАМЕНТ,
   
               —
            
            
               като взе предвид окончателните годишни отчети на Европейската агенция за мрежова и информационна сигурност за финансовата 2007 година (1),
            
         
               —
            
            
               като взе предвид доклада на Сметната палата относно окончателните годишни отчети на Европейската агенция за мрежова и информационна сигурност за финансовата 2007 година, придружен от отговорите на Агенцията (2),
            
         
               —
            
            
               като взе предвид препоръката на Съвета от 10 февруари 2009 г. (5588/2009 — C6-0060/2009),
            
         
               —
            
            
               като взе предвид Договора за ЕО, и по-специално член 276 от него,
            
         
               —
            
            
               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
            
         
               —
            
            
               като взе предвид Регламент (ЕО) № 460/2004 на Европейския парламент и на Съвета от 10 март 2004 г. относно създаване на Европейската агенция за мрежова и информационна сигурност (4), и по-специално член 17 от него,
            
         
               —
            
            
               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,
            
         
               —
            
            
               като взе предвид член 71 и приложение V към своя правилник,
            
         
               —
            
            
               като взе предвид доклада на Комисията по бюджетен контрол (A6-0158/2009),
            
         
               1.
            
            
               Освобождава от отговорност изпълнителния директор на Европейската агенция за мрежова и информационна сигурност във връзка с изпълнението на бюджета на Агенцията за финансовата 2007 година.
            
         
               2.
            
            
               Представя своите забележки в резолюцията по-долу.
            
         
               3.
            
            
               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за мрежова и информационна сигурност, на Съвета, Комисията и Сметната палата и да осигури публикуването им в Официален вестник на Европейския съюз (серия L).
            
         
      
         
            Председател
         
         Hans-Gert PÖTTERING
      
      
         
            Генерален секретар
         
         Klaus WELLE
      
   
   
      (1)  ОВ C 278, 31.10.2008 г., стр. 23.
   
      (2)  ОВ C 311, 5.12.2008 г., стр. 13.
   
      (3)  ОВ L 248, 16.9.2002 г., стр. 1.
   
      (4)  ОВ L 77, 13.3.2004 г., стр. 1.
   
      (5)  ОВ L 357, 31.12.2002 г., стр. 72.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2007 година
   ЕВРОПЕЙСКИЯТ ПАРЛАМЕНТ,
   
               —
            
            
               като взе предвид окончателните годишни отчети на Европейската агенция за мрежова и информационна сигурност за финансовата 2007 година (1),
            
         
               —
            
            
               като взе предвид доклада на Сметната палата относно окончателните годишни отчети на Европейската агенция за мрежова и информационна сигурност за финансовата 2007 година, придружен от отговорите на Агенцията (2),
            
         
               —
            
            
               като взе предвид препоръката на Съвета от 10 февруари 2009 г. (5588/2009 — C6-0060/2009),
            
         
               —
            
            
               като взе предвид Договора за ЕО, и по-специално член 276 от него,
            
         
               —
            
            
               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
            
         
               —
            
            
               като взе предвид Регламент (ЕО) № 460/2004 на Европейския парламент и на Съвета от 10 март 2004 г. относно създаване на Европейската агенция за мрежова и информационна сигурност (4), и по-специално член 17 от него,
            
         
               —
            
            
               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,
            
         
               —
            
            
               като взе предвид член 71 и приложение V към своя правилник,
            
         
               —
            
            
               като взе предвид доклада на Комисията по бюджетен контрол (A6-0158/2009),
            
         
               A.
            
            
               като има предвид декларацията на Сметната палата (Палатата), че е получила достатъчна увереност, че годишните отчети за финансовата 2007 година са надеждни и точни и че свързаните с тях операции са законосъобразни и редовни;
            
         
               Б.
            
            
               като има предвид, че на 22 април 2008 г. Парламентът освободи изпълнителния директор на Европейската агенция за мрежова и информационна сигурност във връзка с изпълнението на бюджета на Агенцията за финансовата 2006 година (6),
            
         
               1.
            
            
               Отбелязва, че Регламент (ЕО) № 1007/2008 (7) удължи първоначалния петгодишен мандат на Агенцията, който трябваше да изтече на 13 март 2009 г., с три години до 13 март 2012 г.
            
         
               2.
            
            
               Отбелязва критиките на Палатата, че изпълнението на оперативните дейности е било концентрирано в последното тримесечие на 2007 г., като около 40 % от поетите задължения и над 50 % от плащанията, засягащи оперативни дейности, са извършени през ноември и декември 2007 г.
            
         
               3.
            
            
               Отбелязва, че според Палатата това се дължи на късното отпускане на средства; отбелязва общата констатация на Палатата, че при малките агенции с ограничени ресурси отпускането на средства в края на годината застрашава изпълнението на оперативните дейности.
            
         
               4.
            
            
               Отбелязва, че в четири случая с обща стойност 121 500 EUR пренесените бюджетни кредити не са отговаряли на поетите правни задължения.
            
         
               5.
            
            
               Не е удовлетворен от отговора на Агенцията, че в някои случаи пренесените бюджетни кредити са изчислени с известна приблизителност; призовава Агенцията да се придържа към Финансовия регламент, що се отнася до преноса на бюджетни кредити.
            
         
               6.
            
            
               Отбелязва констатациите на Палатата по отношение на инвентарния опис, а именно че дълготрайните активи се управляват посредством електронна таблица, което не гарантира пълнота на данните, като не е извършена изчерпателна физическа инвентаризация.
            
         
               7.
            
            
               Отбелязва даденото от Агенцията обяснение, че поради ограничения брой на позициите административната инвентаризация се извършва посредством електронни таблици, а дълготрайните активи се управляват с помощта на счетоводния софтуер на Агенцията; отбелязва, че през 2009 г. Агенцията възнамерява да въведе счетоводната система ABAC по отношение на активите си.
            
         
               8.
            
            
               Изразява загриженост от откритите от Палатата слабости в процедурите за възлагане на обществени поръчки, по-специално че:
               
                           —
                        
                        
                           предварителната селекция на офертите не е била оправдана,
                        
                     
                           —
                        
                        
                           документите за оценка не са подписани от комисията за оценка на офертите,
                        
                     
                           —
                        
                        
                           документацията не е структурирана и пълна.
                        
                     
         
               9.
            
            
               Отбелязва, че Агенцията е признала наличието на тези слабости и е обещала да предприеме мерки за преодоляването им, по-специално назначаването на опитен служител, отговарящ за обществените поръчки.
            
         
               10.
            
            
               Изисква Агенцията в своя годишен доклад за дейността за 2008 г. да докладва за мерките, взети с оглед преодоляване на недостатъците в областта на възлагането на обществени поръчки.
            
         
               11.
            
            
               Отбелязва, че според годишния доклад за дейността и доклада за бюджетното и финансовото управление на Агенцията тя е била сред първите агенции, които са поискали помощ от страна на Комисията, за да прехвърлят финансовите си информационни системи към ABAC; изразява съжаление, че поради тежката процедура и едновременно подадените искания от страна на много други агенции Комисията не е успяла да отговори своевременно на искането на Агенцията.
            
         
               12.
            
            
               Приветства факта, че подготовката за прехвърлянето към ABAC е започнала и че Агенцията планира да изготви финансовите си отчети за 2009 г. посредством ABAC.
            
         
               13.
            
            
               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрол на агенциите на ЕС (8).
            
         
      (1)  ОВ C 278, 31.10.2008 г., стр. 23.
   
      (2)  ОВ C 311, 5.12.2008 г., стр. 13.
   
      (3)  ОВ L 248, 16.9.2002 г., стр. 1.
   
      (4)  ОВ L 77, 13.3.2004 г., стр. 1.
   
      (5)  ОВ L 357, 31.12.2002 г., стр. 72.
   
      (6)  ОВ L 88, 31.3.2009 г., стр. 217.
   
      (7)  ОВ L 293, 31.10.2008 г., стр. 1.
   
      (8)  Вж. стр. 206 от настоящия брой на Официален вестник.